Els programes de subvencions han esdevingut un instrument essencial per assolir, en tots els àmbits de l'activitat administrativa, les finalitats i els objectius de les polítiques públiques establerts per la legislació i concretats per l'acció de Govern.
En aquest sentit, la subvenció no solament orienta en un determinat sentit l'activitat d'altres ens públics i entitats privades d'acord amb els objectius dels plans sectorials corresponents.
L'activitat de foment també permet una gestió més coordinada i participativa dels recursos públics segons criteris de subsidiarietat, proximitat geogràfica i especialització tècnica, sense necessitat de duplicar xarxes existents o de crear nous serveis públics.
El Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament de Benestar Social i Família les competències en matèria de política de joventut.
Així mateix, el Decret 332/2011, de 3 de maig, de reestructuració del Departament de Benestar Social i Família, preveu com a òrgan d'aquest Departament la Direcció General de Joventut, que té, entre altres funcions, les de dissenyar, executar i avaluar els programes d'actuació del Departament en matèria de joventut, d'acord amb les directrius establertes al Pla nacional de joventut 2010-2020 (a partir d'ara PNJCat).
El PNJCat 2010-2020 és una eina per a la població jove del nostre país que té per finalitat última facilitar el procés d'emancipació juvenil i fomentar el protagonisme i la participació de les persones joves en la construcció del seu propi projecte de vida i la incidència en la societat.
El PNJCat estableix que els encarregats de desenvolupar, dur a terme i treballar per a l'assoliment dels objectius del Pla són la Generalitat de Catalunya, el món local i el conjunt del moviment juvenil organitzat.
Així doncs, el PNJCat és el marc de referència per definir, impulsar i coordinar les polítiques de joventut arreu de Catalunya i el seu desenvolupament s'articula a través de tres projectes que es configuren a partir de l'acció i la naturalesa dels agents responsables del desenvolupament del PNJCat: l'acció de la Generalitat de Catalunya en el desenvolupament del PNJCat (Projecte Govern), l'acció del món local en el desenvolupament del PNJCat (Projecte Territori) i l'acció del conjunt del moviment juvenil organitzat en el desplegament del PNJCat (Projecte Jove).
El món local té un paper destacat en el PNJCat ja que, partint dels principis de proximitat i subsidiarietat, les polítiques de joventut han de respondre a les necessitats i projectes de la gent jove.
I el món local està en contacte directe amb les persones joves i amb les seves necessitats i problemàtiques, fet que permet dissenyar solucions més ajustades al seu con-text immediat.
El món local, per tant, disposa de la potencialitat per garantir la igualtat d'oportunitats de les persones joves en el desenvolupament dels seus projectes vitals, afavoreix l'arrelament de la població jove al territori i potencia el desenvolupament de serveis adreçats a la gent jove en el territori.
Per aquesta raó, el desenvolupament territorial del PNJCat es duu a terme a través del Projecte Territori, que es defineix sota l'acció dels ens locals (ajuntaments, consells comarcals, diputacions, mancomunitats de municipis, consorcis de municipis...) i de la Direcció General de Joventut, que han de treballar de manera coordinada per assolir els objectius del PNJCat i incorporar una metodologia de treball comuna.
Aquesta coordinació es fa possible a través d'un seguit d'eines de planificació i desenvolupament de les polítiques de joventut (plans locals, comarcals i projectes d'activitats en l'àmbit de joventut, entre altres).
Precisament, aquests darrers anys, una de les activitats centrals de la Direcció General de Joventut ha estat donar suport al món local per a l'execució de projectes d'activitats adreçats als i les joves, la qual cosa ha generat una millora en la prestació de serveis a la joventut de Catalunya arreu del territori.
Per aquest motiu, i amb la voluntat d'assolir més eficiència i eficàcia d'acord amb el nou PNJCat, s'han elaborat unes noves bases de subvencions a ens locals.
Aquesta Ordre conté les bases, generals i específiques, dels diferents programes del Departament de Benestar Social i Família, mitjançant la Direcció General de Joventut, adreçats als ens locals de Catalunya per a projectes d'activitat en l'àmbit de la joventut en el marc del Pla nacional de joventut i n'obre la convocatòria per a l'any 2012;
Atesa la Llei 38/2003, de 17 de novembre, general de subvencions, i el seu Reglament de desplegament aprovat pel Reial decret 887/2006, de 27 de juliol, que pel seu caràcter bàsic tenen afectacions sobre les normes reguladores de bases de les subvencions elaborades per l'Administració de la Generalitat de Catalunya;
Atès el que disposen el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 1/2012, de 22 de febrer, de pressupostos de la Generalitat de Catalunya per al 2012,
1.1 S'aproven les bases generals i les específiques per a cada línia de subvenció que han de regir les convocatòries de subvencions del Departament de Benestar Social i Família, mitjançant la Direcció General de Joventut, per als projectes d'activitats en l'àmbit de la joventut que elaborin els ens locals de Catalunya en el marc del PNJCat.
1.2 Obrir convocatòria pública de concessió de subvencions per a les línies que s'indiquen a continuació:
2.1 Per atendre les sol·licituds per a subvencions dels annexos 2 al 5 d'aquesta Ordre, la quantia màxima disponible és de 3.969.525,00 € amb càrrec a la partida D/460000100/3210/0000 del centre gestor BE09 del pressupost de la Generalitat de Catalunya per a l'any 2012.
2.2 El crèdit inicial disponible indicat en l'apartat anterior es pot modificar amb subjecció a la normativa vigent.
2.3 L'import de les subvencions als consells comarcals, consorcis constituïts per ens locals i mancomunitats de municipis, per a projectes de personal tècnic compartit, previstes a l'annex 5 d'aquesta Ordre serà, com a màxim, de 26.000,00 euros i, com a mínim, de 18.000,00 euros.
Termini de presentació dels formularis de sol·licituds
El termini de presentació dels formularis de sol·licituds d'aquestes subvencions és de vint dies naturals a comptar de l'endemà de la data de publicació d'aquesta Ordre al Diari Oficial de la Generalitat de Catalunya.
4.1 La tramitació de les subvencions correspon a la Direcció General de Joventut, i la resolució a la persona titular de la Direcció General esmentada a proposta de la persona titular de la Subdirecció General de Joventut, d'acord amb els informes que, per a cada línia de subvenció, emet la Comissió de valoració prevista a la base 5 de l'annex 1 d'aquesta Ordre.
4.2 El termini màxim per emetre resolució sobre les resolucions de concessió d'aquestes subvencions i notificar-les és de cinc mesos, a comptar de l'endemà de la publicació d'aquesta Ordre al Diari Oficial de la Generalitat de Catalunya.
Sens perjudici de l'obligació d'emetre resolució, transcorregut el termini fixat sense que s'hagi notificat resolució expressa, s'entendrà desestimada la sol·licitud de conformitat amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya [URL].
Publicació i notificació de les resolucions
La forma de notificació de les resolucions que finalitzen els procediments de subvenció d'aquesta convocatòria és fer-les públiques al tauler d'anuncis de la Direcció General de Joventut, al de les coordinacions territorials de Joventut i als llocs web de la Direcció General de Joventut i del Departament de Benestar Social i Família.
Paral·lelament, s'ha de comunicar si la subvenció ha estat atorgada o no als ens locals interessats pels mitjans telemàtics ja previstos a les bases.
6.1 Contra les resolucions que posen fi a cadascun dels procediments de sol·licitud de subvenció, que no exhaureixen la via administrativa, els ens locals interessats poden interposar recurs d'alçada davant l'òrgan que ha dictat l'acte o davant la persona titular del Departament de Benestar Social i Família en el termini d'un mes des de l'endemà de la data en què es fan públiques, en els termes que estableixen els articles 114 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú [URL], i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya [URL], sense perjudici de poder interposar qualsevol altre recurs que es consideri pertinent.
6.2 Contra l'acte de la convocatòria, que exhaureix la via administrativa, i les bases reguladores, les persones interessades poden interposar recurs contenciós administratiu, d'acord amb el que preveu l'article 10.1.b de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la publicació en el Diari Oficial de la Generalitat de Catalunya.
Amb caràcter previ, contra l'acte de convocatòria, les persones interessades poden interposar recurs de reposició, d'acord amb els articles 116 i 117 de la Llei 30/1992, de 26 de novembre, i l'article 77 de la Llei 26/2010, de 3 d'agost, davant el conseller de Benestar Social i Família, en el termini d'un mes a comptar de l'endemà de la publicació en el Diari Oficial de la Generalitat de Catalunya.
Aquesta Ordre deroga l'Ordre ASC/54/2008, de 13 de febrer, per la qual es van aprovar les bases reguladores per a la concessió de subvencions als projectes per a joves que els ajuntaments, mancomunitats de municipis, consorcis constituïts per ens locals i entitats municipals descentralitzades elaborin en el marc del Pla nacional de joventut de Catalunya.
1.1 Aquesta Ordre té per objecte regular el procediment de concessió de subvencions als ens locals per a la realització d'activitats en l'àmbit de la joventut en el marc i d'acord amb els reptes, la metodologia i els principis rectors establerts en el Pla nacional de joventut que s'indiquen a continuació:
1.2 El procediment de concessió de cada subvenció s'iniciarà l'endemà de la data de publicació de la convocatòria.
1.3 El procediment de concessió d'aquestes subvencions és el de concurrència competitiva, i el termini màxim per emetre resolució sobre les resolucions de concessió d'aquestes subvencions i notificar-les és de cinc mesos, a comptar des de l'endemà de la publicació d'aquesta Ordre al Diari Oficial de la Generalitat de Catalunya.
Sens perjudici de l'obligació d'emetre resolució, transcorregut el termini fixat sense que s'hagi notificat resolució expressa, s'entendrà desestimada la sol·licitud de conformitat amb l'article 54.2.e) de la Llei 26/2010, de 3 de d'agost, de règim jurídic i de procediment de les administracions públiques de Catalunya [URL].
Es poden acollir a les subvencions previstes en aquesta Ordre els ens locals de Catalunya, d'acord amb el que s'estableix en les bases específiques de cada línia de subvenció (annexos 2 al 5 d'aquesta Ordre).
3.1 Els requisits que han de complir els ens locals sol·licitants per a totes les línies de subvencions són els següents:
a) Han de complir els requisits que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística, en el local, la sala, l'establiment o el centre de treball on es presti l'activitat o servei objecte de subvenció.
b) Els ens locals amb un nombre de 50 persones treballadores o més han de complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de persones treballadores amb discapacitats sobre el nombre total dels de l'ens local, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 246/2000, de 24 de juliol.
c) En el cas d'ens locals amb una plantilla igual o superior a 25 persones, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe, i intervenir-hi, en els seus centres de treball.
d) No poden obtenir la condició d'entitat beneficiària els ens locals sol·licitants que incorrin en alguna de les circumstàncies que preveu l'article 13 de la Llei 38/2003, de 17 de novembre, general de subvencions [URL].
3.2 L'ens sol·licitant també ha de complir els requisits que s'estableixen per als ens locals beneficiaris a les bases específiques de cada línia.
3.3 S'estableix una fase de preavaluació en la qual l'òrgan competent verificarà el compliment d'aquests requisits per adquirir la condició de beneficiari de la subvenció.
3.4 El període d'execució de l'activitat objecte de la subvenció serà l'any de presentació del formulari de sol·licitud, d'acord amb la convocatòria corresponent.
—4 Formularis de sol·licituds i documentació
4.1 Els formularis de sol·licituds, segons fitxa annexa, i la documentació requerida s'han de presentar pels mitjans electrònics de l'extranet de les administracions públiques catalanes, el portal EaCat, adreça http://www.eacat.net, en els termes que estableix la normativa vigent.
El formulari de sol·licitud ha d'estar a disposició dels ens locals a l'extranet esmentada.
El registre electrònic de l'extranet de les administracions catalanes, a través del portal EaCat, és l'únic registre habilitat per a la recepció electrònica d'aquests formularis de sol·licituds, així com dels plans locals de joventut o de les noves versions d'aquests.
4.2 El termini de presentació dels formularis de sol·licituds es fixarà a la convocatòria anual corresponent.
4.3 Els tràmits del procediment de concessió de les subvencions regulades en aquestes bases s'han de fer pels mitjans electrònics de l'extranet de les administracions públiques catalanes, el portal EaCat, a l'adreça indicada.
4.4 La presentació del formulari de sol·licitud significa la plena acceptació d'aquestes bases.
4.5 Als formularis de sol·licituds, degudament emplenats, s'hi ha d'ajuntar la documentació general que s'indica en els apartats següents d'aquesta base, així com la que s'estableixi específicament per a cada línia de subvenció a l'annex corresponent.
4.6 En cas que l'ens local sol·licitant no vulgui rebre la subvenció en un compte corrent en el qual ja hagi rebut altres ingressos de la Generalitat de Catalunya, haurà de presentar una sol·licitud de transferència bancària per a pagaments de la Tresoreria de la Generalitat de Catalunya a creditors/res particulars.
4.7 Certificacions i declaracions responsables ja incloses al formulari de sol·licitud:
a) Declaració conforme l'òrgan competent de l'ens local ha aprovat la realització del/s projecte/s i/o plans d'actuació objecte de la sol·licitud de subvenció.
b) Declaració responsable de no trobar-se en cap dels supòsits de prohibició que preveu l'article 13 de la Llei 38/2003, de 17 de novembre, general de subvencions [URL].
c) Declaració responsable d'estar al corrent de les obligacions tributàries davant la Generalitat i l'Estat, i davant la Seguretat Social.
La signatura del formulari de sol·licitud de la subvenció per part de l'ens beneficiari implica l'autorització a l'Administració de la Generalitat per comprovar d'ofici si el beneficiari està al corrent de les obligacions tributàries i amb la Seguretat Social, llevat que aquesta autorització es denegui expressament al formulari de sol·licitud.
En el supòsit de denegació abans esmentat l'ens local sol·licitant restarà obligat a adjuntar al formulari de sol·licitud les certificacions acreditatives d'estar al corrent d'aquestes obligacions i, en concret:
Certificat expedit per l'Agència Tributària de Catalunya d'estar al corrent del compliment de les obligacions fiscals i tributàries amb la Generalitat de Catalunya.
Certificat expedit per l'Agència Estatal d'Administració Tributària d'estar al corrent del compliment de les obligacions fiscals i tributàries amb l'Estat.
Certificat expedit per la Tresoreria Territorial de la Seguretat Social d'estar al corrent del compliment de les obligacions de la Seguretat Social amb l'Estat.
d) Declaració responsable de concurrència, en el cas de rebre aportacions d'altres administracions o entitats públiques o privades per a la mateixa finalitat, o bé declaració responsable de no haver demanat o obtingut, ni l'ens local ni cap òrgan que en depengui, subvencions o ajuts per a la mateixa finalitat de cap organisme de les administracions públiques ni de cap entitat privada, nacional o internacional.
e) Declaració responsable que es compleixen els requisits establerts als articles 32.1, 32.3, 33 i 36.4 de la Llei de política lingüística en el local, la sala, l'establiment o el centre de treball on es presti l'activitat o servei objecte de subvenció.
f) En el cas d'ens amb un nombre de 50 persones treballadores o més, declaració responsable de complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de persones treballadores amb discapacitats sobre el nombre total dels de l'ens local, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 246/2000, de 24 de juliol.
La resta d'ens han d'emplenar la declaració conforme tenen un nombre inferior a 50 persones treballadores o no en tenen.
g) En el cas d'ens amb una plantilla igual o superior a 25 persones, declaració responsable del compliment de l'obligació d'utilitzar els mitjans de prevenció, detecció i intervenció en casos d'assetjament sexual i d'assetjament per raó de sexe en el treball d'acord amb l'article 92.8 del Text refós de la Llei de finances públiques de Catalunya, afegit per la disposició addicional setena de la Llei 5/2008, de 24 d'abril, del dret de les dones a eradicar la violència masclista [URL].
4.8 Si el formulari de sol·licitud presenta defectes o inexactituds o omet algun dels documents que assenyalen aquestes bases generals o les específiques corresponents, l'òrgan competent requerirà l'ens local interessat perquè en el termini de deu dies hàbils faci les esmenes oportunes en els termes que preveu l'article 71 de la Llei 30/1992, de 26 de novembre [URL], amb la indicació que passat aquest termini sense esmena, se la tindrà per desistida de la seva sol·licitud.
4.9 L'acreditació de les condicions exigides no serà necessària pels ens sol·licitants que l'hagin efectuada anteriorment a qualsevol òrgan o dependència del Departament de Benestar Social i Família, sempre que no hagin transcorregut més de cinc anys des de la presentació i no hagin experimentat cap modificació.
En aquest cas, la persona sol·licitant ha d'especificar per escrit la data i l'òrgan on varen ser presentats i el procediment a què corresponen i ha de declarar que no s'han produït modificacions en les dades que consten en la documentació presentada.
4.10 Quan l'òrgan competent per a la tramitació de la subvenció no pugui fer les comprovacions adients pels tràmits administratius establerts, podrà requerir, sempre abans de la proposta de resolució de la concessió i en un termini no superior a 10 dies, la presentació de la documentació que acrediti la realitat de les dades contingudes en les declaracions responsables adjuntes als formularis de sol·licituds de subvenció.
—5 Obligacions dels ens beneficiaris
Són obligacions dels ens beneficiaris:
b) Justificar davant l'òrgan concedent el compliment dels requisits i les condicions, i també la realització i el compliment de la finalitat que determinin la concessió o el gaudi de les subvenció.
d) No rebre altres subvencions, ajuts, ingressos o recursos per la mateixa finalitat de manera que amb les quantitats atorgades se superi el 100% del cost de l'activitat que ha de complir l'entitat beneficiària.
En qualsevol cas, s'ha de comunicar a l'òrgan concedent l'obtenció d'altres subvencions, ajuts, ingressos o recursos que financin les activitats subvencionades.
Aquesta comunicació s'ha d'efectuar tan aviat com es conegui i, en tot cas, abans de la justificació de l'aplicació donada als fons percebuts.
e) Disposar dels llibres comptables, els registres diligenciats i altres documents degudament auditats en els termes que exigeix la legislació sectorial aplicable a l'entitat beneficiària en cada cas, així com tots els estats comptables i els registres específics que siguin exigits per les bases reguladores específiques de la subvenció, amb la finalitat de garantir l'exercici adequat de les facultats de comprovació i control.
g) Procedir al reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions (causes de reintegrament de les subvencions), [URL].
h) Incloure el logotip de la Direcció General de Joventut del Departament de Benestar Social i Família de la Generalitat de Catalunya precedit de la menció "amb la col·laboració de...", així com altres logotips que pugui subministrar la Direcció General de Joventut a tots els elements informatius i publicitaris que elabori l'entitat beneficiària relacionats amb l'activitat o el projecte subvencionat, en suport de paper, electrònic o de qualsevol altre tipus.
En el moment de justificar la subvenció, les entitats beneficiàries han de lliurar a la Direcció General de Joventut dos exemplars del material editat.
j) Complir els requisits de l'article 29 de la Llei 38/2003, de 17 de novembre, general de subvencions [URL], relatius a la subcontractació de les activitats subvencionades mitjançant aquestes bases.
k) Sol·licitar, quan l'import de la despesa subvencionable superi la quantia de divuit mil euros (18.000,00 €), en el cas de subministrament d'equipaments, tres ofertes de diferents proveïdors com a mínim i amb caràcter previ a la contracció del compromís de despesa, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin, o llevat que la despesa s'hagi efectuat abans de la sol·licitud de la subvenció.
Així mateix, s'haurà de comunicar la contractació amb una entitat vinculada amb l'entitat subvencionada o els seus càrrecs directius.
l) Presentar a l'òrgan competent les propostes de qualsevol canvi que es pugui produir en l'activitat o el projecte subvencionat.
6.1 La Comissió de valoració és l'òrgan col·legiat al qual pertoca encarregar-se del desenvolupament del procés de selecció d'activitats i projectes a subvencionar.
6.2 La Comissió de valoració estarà formada per 1 president o presidenta i 6 vocals.
El president serà la persona titular de la Subdirecció General de Joventut.
Es nomenarà un vocal o una vocal per la persona titular de la Secretaria General del Departament competent en matèria de joventut.
Els o les altres cinc les nomenarà la persona titular de la Subdirecció General de Joventut, d'entre el personal de la Direcció General de Joventut.
Els membres de la Comissió de valoració han de ser funcionaris de carrera o càrrecs investits d'autoritat.
La Comissió de valoració presentarà, sempre que la plantilla de personal de la Direcció General de Joventut ho permeti, una composició paritària, de manera que hi haurà, com a mínim, tres persones vocals de cada sexe.
6.3 S'atribueixen a la Comissió de valoració les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritària establerts i resoldre incidències, si n'hi ha.
6.4 La persona titular de la presidència de la Comissió de valoració és responsable de signar cada una de les actes de proposta valorades i trametre-les a l'òrgan que ha d'emetre la resolució.
6.5 Amb la finalitat d'aclarir punts dubtosos de l'activitat o projecte a subvencionar, o de la resta de la documentació, la Comissió de valoració té la facultat de convocar personalment els i les representants de les entitats sol·licitants o requerir-los per escrit.
6.6 En cas que no es prevegi una altra cosa, un dels membres de la Comissió de valoració haurà de ser nomenat secretari/ària i aixecarà acta de cada sessió.
6.7 El règim de funcionament de la Comissió de valoració, en tot el que no preveuen aquestes bases, s'ajusta a les normes aplicables als òrgans col·legiats.
—7 Òrgans competents per a la instrucció i resolució del procediment
7.1 La tramitació d'aquestes subvencions correspon a la Direcció General de Joventut i la resolució correspon a la persona titular d'aquesta, amb la proposta prèvia de la persona titular de la Subdirecció General de Joventut.
7.2 La proposta i la resolució de les subvencions detallaran a quina part específica de l'objecte de la sol·licitud de subvenció es destina l'import subvencionat.
—8 Reformulació del formulari de sol·licitud i desviació pressupostària
8.1 Quan la subvenció tingui per objecte el finançament d'activitats que ha d'exercir l'ens sol·licitant, i l'import proposat com a subvenció estigui per sota de l'import sol·licitat, la Comissió de valoració o l'òrgan competent pot instar la persona sol·licitant per reformular el formulari de sol·licitud d'acord amb els criteris establerts a l'article 27 de la Llei 38/2003, de 17 de novembre, general de subvencions [URL].
8.2 L'ens sol·licitant disposarà d'un termini de deu dies hàbils per reformular el formulari de sol·licitud, comptats des de l'endemà de la notificació de l'acte corresponent i haurà de respectar l'objecte, les condicions i la finalitat de la subvenció.
8.3 En el cas que el cost total del projecte sigui més d'un 20% inferior respecte del pressupost inicial, es minorarà la subvenció aplicant sobre la quantitat subvencionada el mateix percentatge de desviació.
Aquest percentatge serà del 10% per als projectes que hagin reformulat la seva sol·licitud.
—9 Determinació de la quantia i pagament
9.1 Per determinar la quantia de les subvencions corresponents a les línies previstes als annexos 2, 3 i 4 d'aquesta Ordre, a l'empara de la convocatòria corresponent, s'ha de tenir en compte l'adequació de les propostes que presenten els ens locals interessats als criteris de valoració publicats en aquestes bases, així com altres subvencions o ajudes que l'ens local sol·licitant pugui percebre per al mateix projecte, de manera que la quantitat a atorgar aïlladament o en concurrència amb d'altres no superi en cap cas el 100% del cost del projecte.
9.2 Els projectes de personal tècnic compartit previstos a l'annex 5 d'aquesta Ordre seran subvencionats amb els imports màxims i mínims que prevegi la convocatòria anual corresponent.
9.3 El pagament de les subvencions es fa en dos terminis: el 90% de les subvencions s'avança com a bestreta i la Direcció General de Joventut n'ordena el pagament en el moment en què es resol la concessió.
La garantia és el caràcter públic de les entitats beneficiàries.
La tramitació del pagament del 10% restant s'inicia en el moment de la presentació de la justificació de la realització de la totalitat de l'objecte de les subvencions, segons el parer de l'òrgan concedent, i d'acord amb el que estableixen aquestes bases i la normativa aplicable.
10.1 Les entitats beneficiàries han de justificar davant la Direcció General de Joventut la realització efectiva del total del pressupost de les activitats o dels projectes realitzats que van determinar la concessió de la subvenció.
En el cas que el cost total del projecte sigui més d'un 20% inferior respecte del pressupost inicial, es minorarà la subvenció aplicant sobre la quantitat subvencionada el mateix percentatge de desviació, tenint en compte el que estableix la base 8.3.
10.2 La Direcció General de Joventut facilitarà un formulari normalitzat de relació de despeses a justificar, a través d'Internet [URL].
La tramesa de la documentació justificativa es realitzarà a través de l'extranet de les administracions públiques catalanes, portal EaCat [URL].
Aquest formulari inclou la certificació de la persona titular de la secretaria i/o de la intervenció de l'ajuntament i del consell comarcal i, en el cas de les entitats municipals descentralitzades, els consorcis constituïts per ens locals i mancomunitats de municipis, per l'òrgan equivalent que exerceixi aquestes funcions, on ha de constar:
a) La declaració que la subvenció rebuda s'ha destinat a les activitats per a les quals es va atorgar, d'acord amb el pressupost presentat amb el formulari de sol·licitud.
b) La relació detallada de les factures corresponents a l'import subvencionat.
Es podran justificar els salaris de les persones subjectes a una relació laboral directament associada a l'exercici de l'activitat subvencionada.
c) Si s'escau, declaració d'haver sol·licitat les tres ofertes de diferents proveïdors en aplicació de l'article 31.3 de la Llei 38/2003, de 17 de novembre, general de subvencions [URL], i en els termes que indica la base 6.k) d'aquest annex 1.
d) L'estat de comptes del projecte subvencionat.
e) En cas d'altres fonts de finançament: la relació de les altres subvencions rebudes indicant-ne la procedència i la quantitat.
f) La certificació sobre les despeses realitzades i que aquestes despeses s'han computat al pressupost de l'ens local.
g) Memòria valorativa del projecte o projectes subvencionats amb la inclusió, si escau, del material gràfic corresponent.
10.3 En cas que hi hagi despeses de personal associades al projecte subvencionat en qüestió que no hagin estat satisfetes en la data de presentació de la justificació, s'haurà d'indicar, en el formulari normalitzat que facilita la Direcció General de Joventut, que es tracta de despeses pendents d'abonar.
Quan l'ens beneficiari hagi fet els pagaments pendents, haurà de presentar, fins el 31 de març de 2013, un certificat on s'acrediti que les despeses ajornades ja han estat abonades a les persones interessades.
10.4 El termini de presentació de la documentació justificativa de les subvencions acabarà el dia 15 de novembre del mateix any de la convocatòria.
—11 Nul·litat, anul·labilitat i reintegrament
11.1 L'òrgan competent pot declarar la nul·litat o anul·labilitat de la resolució de concessió de la subvenció i exigir el retorn de les quantitats percebudes en els supòsits que preveu l'article 36 de la Llei 38/2003, de 17 de novembre, general de subvencions [URL], i, en tot el que no preveu l'article anterior, per l'article 99 del Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre.
11.2 L'òrgan concedent iniciarà un procediment de reintegrament de les prestacions econòmiques i ajuts concedits i abonats indegudament de conformitat amb la legislació vigent i, en tot cas, quan hi concorrin les situacions descrites a l'article 37 de la Llei 38/2003, de 17 de novembre [URL].
11.3 El procediment de reintegrament es tramitarà d'acord amb el que preveu l'article 100 del Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, amb les adaptacions que corresponguin.
a) Pel que fa a la tramitació administrativa general, la resolució i la notificació: la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, de 3 d'agost, de règim jurídic i de procediment de les administracions públiques de Catalunya [URL].
b) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació i el reintegrament: el Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; la Llei /2003, de 17 de novembre, general de subvencions [URL], i el Reial decret 887/2006, de 21 de juliol, pel qual s'aprova el Reglament de la Llei 38/2003 [URL].
c) Pel que fa al règim sancionador, i amb respecte del que estableixen l'article 25.1 de la Constitució, el Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; la Llei 38/2003, de 17 de novembre, general de subvencions [URL], i el Reial decret 887/2006, de 21 de juliol, pel qual s'aprova el Reglament de la Llei 38/2003 [URL].
—13 Caràcter de les subvencions
13.1 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
13.2 Les subvencions concedides se sotmetran al règim fiscal vigent en el moment del seu atorgament.
La Direcció General de Joventut és la unitat encarregada d'efectuar la comprovació de la realització de l'activitat o el projecte subvencionat, d'acord amb la finalitat i els requisits previstos a la convocatòria, a les bases reguladores aprovades per aquesta Ordre i a la resta de normativa que li és d'aplicació, sens perjudici de les competències de control d'altres òrgans de l'Administració de la Generalitat.
—15 Tractament de les dades personals
Les dades de caràcter personal que s'han de facilitar per a l'obtenció de les subvencions s'inclouen al fitxer "Subvencions de la Direcció General de Joventut", regulat a l'Ordre BSF/219/2011, de 5 de setembre, per la qual es regulen els fitxers que contenen dades de caràcter personal gestionats pel Departament de Benestar Social i Família [URL].c973d2fc58aa0083e4492d92b0c0e1a0/?vgnextoid=485946a6e5dfe210VgnVCM1000000b0c1e0aRCRD&appInstanceName=default&action=fitxa&documentId=588091&language=es_ES&newLang=ca_ES).
L'òrgan administratiu responsable del tractament de les dades és l'esmentada Direcció General.
D'acord amb la Llei orgànica 15/1999, de 13 de desembre, de protecció de dades de caràcter personal [URL], les dades de caràcter personal dels sol·licitants seran tractades amb la finalitat de gestionar i tramitar la convocatòria d'aquestes subvencions d'acord amb els principis de seguretat i confidencialitat que la normativa sobre protecció de dades estableix.
Les dades de caràcter personal que es comuniquin a la Direcció General de Joventut del Departament de Benestar Social i Família han d'estar informatitzades per sexes, per tal de facilitar els estudis estadístics i els informes de gènere d'acord amb la normativa vigent en aquesta matèria.
Existeix la possibilitat d'exercir els drets d'accés, rectificació, cancel·lació i oposició de les dades que subministren, adreçant-se a la persona titular de cada unitat tramitadora.
Les dades de caràcter personal facilitades es poden cedir o comunicar a una altra administració pública en els supòsits previstos a l'article 21 de la Llei 15/1999, de 13 de desembre, de protecció de dades de caràcter personal.
Fora d'aquests supòsits, i sempre que no es tracti dels casos regulats a l'article 11 de la Llei orgànica 15/1999, de 13 de desembre, caldrà el consentiment de la persona interessada.
Subvencions als ens locals amb Pla local de joventut, per a projectes d'activitats adreçades a joves
1.1 L'objecte d'aquestes subvencions és donar suport als projectes d'activitats adreçades a joves que realitzin els ens locals de Catalunya, en el marc del seu Pla local de joventut, i d'acord amb les bases establertes en el Pla nacional de joventut de Catalunya 2011-2020.
2.1 Poden ser beneficiaris d'aquestes subvencions els ajuntaments, les entitats municipals descentralitzades, les mancomunitats de municipis, els consorcis constituïts per ens locals, els patronats municipals i altres organismes autònoms amb Pla local de joventut vigent.
2.2 Un mateix ens local pot presentar un únic formulari de sol·licitud per aquesta línia de subvenció, amb un màxim de dos projectes subvencionables, i no pot presentar, a la vegada, un formulari de sol·licitud de subvenció per a la línia que preveu l'annex 3 d'aquesta Ordre.
3.1 Els ens locals que optin a aquestes subvencions han d'haver elaborat un Pla local de joventut que ha d'estar aprovat pel ple de l'ens local o per l'òrgan equivalent, i lliurat a la Direcció General de Joventut abans de la finalització del termini de presentació dels formularis de sol·licitud de subvenció.
a) Una diagnosi de la situació de partida de la joventut i de les polítiques de joventut que s'hi adrecen.
La diagnosi ha de ser el resultat de l'anàlisi de la realitat juvenil, ha de servir per detectar necessitats, problemes i oportunitats d'intervenció, incloent-hi una anàlisi de les polítiques juvenils que ja s'estan aplicant i unes conclusions que orientin el disseny de les actuacions del Pla.
b) Els seus objectius estratègics.
c) La metodologia de treball per garantir els criteris fonamentals d'una bona política de joventut: la coordinació entre les diverses àrees de l'ens local, la coordinació amb altres administracions i/o institucions i altres agents implicats, així com la participació juvenil.
d) El disseny de les actuacions del Pla local de joventut, definint els principals objectius i la descripció de les actuacions que es volen realitzar.
f) Els recursos econòmics, humans, infraestructurals previstos per al seu desenvolupament.
Per als recursos econòmics, cal especificar, mitjançant un pla de finançament, les despeses i els ingressos (tant els disponibles per fons propis com per fons externs –patrocinis, convenis, etc.).
Per als recursos humans, cal especificar la categoria professional i la dedicació de les persones de l'ens local destinades específicament a les polítiques de joventut.
Per als recursos infraestructurals, cal especificar els espais físics o dependències municipals destinats a les persones joves de forma exclusiva o parcial.
—4 Documentació específica que cal adjuntar al formulari de sol·licitud de subvenció
Els formularis de sol·licituds de subvenció, i la fitxa annexa, degudament emplenats, han d'anar acompanyats de la documentació general establerta a l'annex 1 d'aquesta Ordre, i de la descripció del projecte d'activitats per als quals se sol·licita la subvenció (segon model annex al formulari de sol·licitud), que en tot cas ha d'incloure:
a) Justificació del projecte d'activitat i relació d'aquest amb el Pla local de joventut.
b) Objectius generals i objectius específics del projecte.
c) Descripció de les persones destinatàries.
e) Descripció de les actuacions.
g) Recursos humans, funcionals i econòmics.
h) Mecanismes de difusió del projecte.
i) Disseny d'avaluació del projecte.
—5 Criteris de valoració dels plans locals de joventut
5.1 Els plans locals de joventut es valoraran fins un màxim de 100 punts, d'acord amb els criteris i les puntuacions següents:
a) Valoració de les característiques sociodemogràfiques del territori, fins a 10 punts.
La valoració es durà a terme a partir de dades oficials de l'IDESCAT, de variables sociodemogràfiques del municipi que condicionen les polítiques de joventut.
b) Valoració de les característiques estructurals de les polítiques de joventut del territori, fins a 15 punts.
En aquest apartat es valora la disposició dels recursos, tant econòmics com humans i funcionals de l'ens local per al desenvolupament de les seves polítiques de joventut.
c) Valoració de l'adequació tècnica de la planificació, fins a 30 punts.
En aquest apartat es valora la qualitat de la planificació del Pla local de joventut: la diagnosi i el disseny de les actuacions i de l'avaluació.
d) Valoració del treball integral i inclusiu de les polítiques de joventut i de la participació dels i les joves en el PLJ, fins a 30 punts.
En aquest apartat es valora el treball integral i la incorporació d'elements inclusius en les polítiques de joventut, així com la promoció de la participació de joves en totes les fases del Pla local de joventut.
e) Valoració tècnica, fins a 15 punts.
Valoració qualitativa i general del Pla local de joventut a partir del coneixement dels professionals de les coordinacions territorials.
5.2 Per obtenir la subvenció, és necessari que el Pla local de joventut assoleixi una puntuació mínima de 50 punts.
—6 Criteris de valoració dels projectes d'activitats
6.1 Els projectes d'activitats es valoraran fins un màxim de 100 punts, d'acord amb els criteris i les puntuacions següents:
a) Utilitat i incidència del projecte, fins a 30 punts.
En aquest apartat es valorarà la utilitat del projecte, que el projecte doni resposta a una necessitat rellevant de la joventut del municipi detectada al Pla local de joventut, així com la incidència que hi preveu tenir.
b) Viabilitat d'implementació del projecte, fins a 15 punts.
En aquest apartat es valorarà la viabilitat del projecte en relació amb els recursos econòmics, estructurals i humans previstos que han de permetre implementar-lo, així com els mecanismes de relació i/o coordinació que permetran obtenir-los.
c) Qualitat de la planificació, fins a 10 punts
d) Integralitat de les actuacions, fins a 10 punts.
En aquest apartat es valorarà si el projecte preveu un enfocament ampli del tema que pretengui incidir en les diferents causes o dimensions de la realitat.
També es valoraran els mecanismes que articulin la transversalitat (interdepartamentalitat i interinstitucionalitat) i el treball en xarxa entre els diferents agents implicat en el tema.
e) Incorporació de la participació de les persones joves en el projecte, fins a 10 punts.
f) Incorporació de la perspectiva inclusiva en el projecte, fins a 10 punts.
g) Valoració tècnica, fins a 15 punts.
Valoració qualitativa del projecte a partir del coneixement dels professionals de les coordinacions territorials.
6.2 Per obtenir la subvenció, és necessari que el projecte assoleixi una puntuació mínima de 50 punts.
6.3 En el supòsit que s'hagi sol·licitat la subvenció per a dos projectes d'activitats, la valoració s'obtindrà de la mitjana de la nota obtinguda per aquests sempre que hagin assolit la puntuació mínima esmentada a l'apartat anterior.
En cas contrari, només es valorarà el projecte que hagi obtingut aquesta puntuació mínima.
—7 Criteris per a la determinació de la puntuació final
La puntuació final s'obtindrà de la suma del 70% de la nota obtinguda pel projecte i del 30% de la nota obtinguda pel Pla local de joventut.
Subvencions als ens locals de menys de 3.000 habitants i sense Pla local de joventut, per a projectes d'activitats adreçats a persones joves
1.1 L'objecte d'aquestes subvencions és donar suport als projectes d'activitats adreçades a persones joves que elaborin els ens locals de Catalunya d'acord amb les bases establertes en el Pla nacional de joventut 2011-2020.
2.1 Poden ser beneficiaris d'aquestes subvencions els ajuntaments, les entitats municipals descentralitzades, i els organismes autònoms i les entitats públiques de municipis de menys de 3.000 habitants quan exerceixin potestats administratives.
2.2 Un mateix ens local només pot presentar un formulari de sol·licitud de subvenció per a un únic projecte d'activitats, i no pot presentar, a la vegada, un formulari de sol·licitud per a la línia de subvenció que preveu l'annex 2 d'aquesta Ordre.
Els ens locals que optin a aquestes subvencions han de comptar amb una població inferior a 3.000 habitants i no han de disposar de Pla local de joventut.
Els formularis de sol·licituds, i la fitxa annexa, degudament emplenats, han d'anar acompanyats de la documentació general establerta a l'annex 1 d'aquesta Ordre, i de la descripció del projecte d'activitats per al qual se sol·licita la subvenció (segon model annex al formulari de sol·licitud), que en tot cas ha d'incloure:
a) Descripció de la situació dels i de les joves del municipi.
b) Objectius generals i relació de tots els projectes anuals previstos.
c) Nom del projecte pel qual demana subvenció.
d) Justificació del projecte d'activitats.
f) Descripció de les persones destinatàries.
h) Descripció de les activitats del projecte.
j) Recursos humans, funcionals i econòmics.
k) Mecanismes de difusió del projecte.
l) Disseny d'avaluació del projecte.
—5 Criteris de valoració dels projectes d'activitats
5.1 Els projectes d'activitats es valoraran fins a un màxim de 100 punts, d'acord amb els criteris i les puntuacions següents:
a) Coneixement de la situació de la joventut, fins a 15 punts.
Es valorarà el grau de coneixement de la situació dels i les joves del municipi que justifica la intervenció.
b) Utilitat i incidència del projecte, fins a 30 punts.
Es valorarà si el projecte és coherent amb les necessitats detectades al municipi i la incidència que es preveu tenir sobre les seves persones destinatàries.
c) Viabilitat del projecte, fins a 10 punts.
En aquest apartat es valorarà la viabilitat i sostenibilitat del projecte en relació amb els recursos econòmics, estructurals i humans previstos que permetran implementar-lo, així com els mecanismes de relació i/o coordinació, si escau, que permetran obtenir-los.
d) Coordinació de recursos, fins a 5 punts.
Es valorarà si el projecte preveu la coordinació amb els recursos que altres municipis, institucions, entitats i/o regidories inverteixen en el municipi en matèria de joventut.
e) Qualitat de la planificació, fins a 10 punts.
f) Incorporació de la participació de les persones joves en el projecte, fins a 10 punts.
g) Incorporació de la perspectiva inclusiva en el projecte, fins a 10 punts.
h) Valoració tècnica, fins a 10 punts.
Valoració qualitativa del projecte a partir del coneixement dels i de les professionals de les coordinacions territorials.
Subvencions als consells comarcals i al Consell General d'Aran per a l'execució dels plans d'actuació anuals dels serveis comarcals de joventut.
L'objecte d'aquestes subvencions és donar suport a l'execució dels plans d'actuació anuals dels serveis comarcals de joventut, en desplegament dels plans comarcals de joventut quadriennals, que siguin vigents l'any de presentació de la sol·licitud de subvenció.
Poden ser beneficiàries d'aquestes subvencions els consells comarcals i el Consell General d'Aran.
Els ens locals que optin a aquestes subvencions han de disposar d'un Pla comarcal de joventut quadriennal que ha d'estar aprovat pel ple de l'ens local o per l'òrgan equivalent, i valorat per la Direcció General de Joventut.
Els formularis de sol·licituds, degudament emplenats, han d'anar acompanyats de la documentació general establerta a l'annex 1 d'aquesta Ordre, i de la descripció del Pla d'actuació comarcal anual per al qual se sol·licita la subvenció, que en tot cas ha d'incloure:
a) Justificació del Pla d'actuació i connexió d'aquest amb el Pla comarcal de joventut quadriennal.
b) Objectius generals i objectius específics del Pla d'actuació.
c) Descripció dels destinataris.
d) Descripció dels programes i projectes.
—5 Criteris de valoració dels plans d'actuació comarcals anuals
5.1 Els plans d'actuació comarcals anuals objecte d'aquestes subvencions es valoraran fins a un màxim de 100 punts, d'acord amb els criteris i les puntuacions següents:
a) Valoració metodològica del Pla, fins a 30 punts.
En aquest apartat es valoren aspectes metodològics del disseny del Pla d'actuació, com ara els objectius, la metodologia, l'avaluació i la temporització del pla d'actuacions.
b) Valoració tècnica del Pla d'actuació, fins a 50 punts.
En aquest apartat es valora la coherència del disseny del Pla d'actuació en relació amb les bases del Pla comarcal de joventut, els destinataris de les actuacions, les estratègies de difusió i comunicació i la previsió dels recursos.
c) Valoració global, fins a 20 punts.
Es valoren aspectes relacionats amb el contingut de les actuacions relacionades amb les funcions dels consells comarcals en relació amb les polítiques comarcals de joventut, així com altres aspectes relacionats amb l'acció dels consells comarcals en polítiques de joventut.
—6 Criteris per a la determinació de la puntuació final
La puntuació final s'obtindrà de la suma del 60% de la nota del Pla d'actuacions objecte de la sol·licitud i del 40% de la nota del Pla comarcal de joventut.
Subvencions als consells comarcals, consorcis constituïts per ens locals i mancomunitats de municipis, per a projectes de personal tècnic compartit
1.1 L'objecte d'aquestes subvencions és donar suport a la contractació de persones tècniques professionals en l'àmbit de la joventut, que distribueixin la seva jornada de treball de forma compartida entre diversos ajuntaments i entitats municipals descentralitzades.
1.2 El personal tècnic compartit serà subvencionat amb els imports màxim i mínim que prevegi la convocatòria anual corresponent.
1.3 Se subvencionarà una persona tècnica compartida per a cada ens beneficiari.
Si la dotació pressupostària ho permet, se subvencionaran més persones tècniques compartides pels ens que ho sol·licitin, per ordre de puntuació i sempre que els projectes corresponents obtinguin la puntuació mínima establerta a la base 5.2 d'aquest annex, fins a exhaurir el pressupost disponible.
1.4 Un mateix ens local només pot presentar un formulari de sol·licitud, el qual inclourà tots els projectes de persones tècniques compartides per als quals l'ens local sol·liciti subvenció.
Poden ser beneficiaris d'aquestes subvencions els consells comarcals, els consorcis constituïts per ens locals i les mancomunitats de municipis.
3.1 Els ajuntaments i les entitats municipals descentralitzades que formin part dels projectes de personal tècnic compartit objecte d'aquestes subvencions han d'haver sol·licitat una subvenció per al projecte o projectes d'activitats adreçades a persones joves, en els quals treballarà el personal tècnic compartit, de la línia de subvencions a ens locals amb Pla local de joventut de l'annex 2 d'aquesta Ordre.
Excepcionalment, en el supòsit que el personal tècnic compartit sigui contractat per primer cop l'any de la convocatòria, els ajuntaments i les entitats municipals descentralitzades han d'haver sol·licitat una subvenció en la línia anteriorment esmentada de l'annex 2 d'aquesta Ordre, o en la línia de subvencions a ens locals de menys de 3.000 habitants sense Pla local de joventut per a projectes d'activitats adreçades a persones joves, de l'annex 3 d'aquesta Ordre.
3.2 El requisit establert en l'apartat anterior no serà aplicable en les sol·licituds presentades pels consorcis constituïts per ens locals i les mancomunitats de municipis.
3.3 Els consells comarcals han d'haver sol·licitat subvenció en la línia de subvencions prevista a l'annex 4 d'aquesta Ordre.
3.4 Els consorcis constituïts per ens locals i les mancomunitats de municipis han d'haver sol·licitat subvenció en la línia de subvencions prevista a l'annex 2 d'aquesta Ordre.
Els formularis de sol·licituds, i la fitxa annexa, degudament emplenats, han d'anar acompanyats de la documentació general establerta a l'annex 1 d'aquesta Ordre, així com també de la descripció del projecte de personal tècnic compartit per al qual se sol·licita la subvenció, que en tot cas ha d'incloure:
b) Tipus de jornada laboral (completa, partida, etc.).
c) Nom de cadascun dels ajuntaments i entitats municipals descentralitzades amb els quals col·laborarà l'ens beneficiari, i nombre d'hores que, setmanalment, destinarà el personal tècnic compartit a cadascun d'aquests.
d) Justificació de la necessitat.
e) Pla general d'acció i coordinació del personal tècnic compartit.
f) Sistema d'avaluació del projecte.
5.1 Els projectes de personal tècnic compartit objecte d'aquestes subvencions es valoraran fins a un màxim de 100 punts, d'acord amb els criteris i les puntuacions següents:
Es valorarà la coherència del projecte en relació amb la realitat territorial i la seva incidència en les polítiques locals de joventut.
b) Qualitat i viabilitat tècnica, fins a 40 punts.
Es valorarà el funcionament del projecte en relació amb el paper de l'ens supramunicipal (lideratge, suport i acompanyament) i dels ens locals (la seva intervenció en polítiques de joventut i la implicació en el projecte), així com el plantejament d'avaluació del projecte.
c) Valoració tècnica, fins a 15 punts.
Es valorarà, a partir del coneixement dels professionals de les coordinacions territorials de joventut, aspectes com la trajectòria del projecte, els aspectes innovadors, etc.
—6 Criteris i ponderació per a la determinació de la puntuació final
La puntuació final s'obtindrà de la suma del 50% de la nota del projecte de personal tècnic compartit i del 50% de la mitjana dels projectes d'activitats presentats pels ajuntaments i entitats municipals descentralitzats col·laboradors, en la línia de subvenció dels annexos 2 o 3 d'aquesta Ordre, segons correspongui.
—7 Justificació d'aquestes subvencions
L'import d'aquestes subvencions només es podrà justificar amb els sous, i quotes patronals, del personal tècnic compartit objecte de les subvencions, així com mitjançant factures de les entitats que amb aquest objecte hagi contractat l'ens beneficiari.